Is dit nie geld in die huis gooi nie? | Netwerk24
Is dit nie geld in die huis gooi nie?
Deur Elize Du Plessis 17 Maart 2021 05:16
Met groot afwagting skakel ek in op Via se Die argitekte. Ontwerp, uitleg en binneversiering interesseer my geweldig, daarom is die meeste sulke programme hoog op my lys van gunstelinge. Gewoonlik is die aanbieding daarvan esteties baie visueel, leersaam en opbouend van aard.
Maar gou besef ek Via se program is nie veel meer as gratis advertensie vir die betrokke argitek en sy eie woning nie.
Soveel luuksheid is beslis nie die gewone man op straat beskore nie. Deelnemende argitekte ontvang sekerlik 'n astronomiese bedrag vir die maak van die program. Teleurgesteld vra ek myself: Kon die geld vir so 'n program nie meer oordeelkundig aangewend word vir nood en armoede nie?